EkBass/fiwiki-20250220-pages-articles huggingface dataset:
Saint-Dié-des-Vosges

Saint-Dié-des-Vosges Perustiedot Valtio: Ranska Alue: Lorraine Departementti: Vosges Pinta-ala: 46,15 km² Asukasluku: 21 642 (2006) Kaupunginjohtaja: Christian Pierret Kotisivu: Saint-Dié-des-Vosges, lyhyesti Saint-Dié, on kaupunki Ranskan koillisosassa. Se kuuluu Vosgesin departementtiin. Kaupungissa on 21 642 asukasta (2006). ==Nähtävyyksiä== *Tuomiokirkko *Saint-Martinin kirkko *Saint- Rochin kappeli *Pierre-Noël-museo *Tour de la Liberté *Tehdas Claude et Duval (arkkitehti Le Corbusier) *Camp celtique de la Bure == Koulutus == thumbnail|200 px|Institut universitaire de technologie Korkeakoulutasolla opetusta tarjoaa Henri Poincarén yliopistoon kuuluva IUT (Institut universitaire de technologie), jossa opetetaan tietotekniikkaa ja informaatioteknologiaa. == Ystävyyskaupungit == * Arlon (Belgia) * Cattolica (Italia) * Crikvenica (Kroatia) * Friedrichshafen (Saksa) * Lowell (Massachusetts, Yhdysvallat) * Meckhe (Senegal) * Ville de Lorraine (Kanada) * Zakopane (Puola) == Lähteet == == Aiheesta muualla == * Saint-Dié-des-Vosges website * Festival international de géographie * Institut universitaire de technologie Luokka:Ranskan kaupungit Luokka:Vosgesin kunnat
Ewood Park

Ewood Park on Blackburn Rovers FC -joukkueen kotikenttä. * Rakennettu : 1890. * Kentän mitat : 105x66 metriä * Yleisökapasiteetti : 31,300 * Yleisöennätys : 62,522 Blackburn-Bolton; 2. maaliskuuta 1929 * Osoite : Nuttall Street, Blackburn, Lancs, BB2 4JF == Ewood Parkin/Bridgen synty == Ewood Park tunnetaan nykyisin Blackburn Roversin FC jalkapallojoukkueen kotikenttänä. Aina ei kuitenkaan näin ole ollut, alun perin Ewood Bridge (Park) rakennettiin aivan muuta tarkoituksia varten. Vuonna 1882 neljä paikallista bisnesmiestä päättivät rakennuttaa uuden urheilustadionin Blackburnissa sijaitsevan Ewoodin alueelle. Uuden kentän hinnaksi tuli tuohon aikaan huimat £10,000. Kenttä rakennettiin pääasiallisesti yleisurheilua ja koirakisoja varten. Jalkapalloilijat valtasivat kuitenkin ennen pitkää kentän. Kutsumanimi kentälle oli tuolloin Ewood Bridge. Tuona vuonna (1882) Rovers pelasi siellä neljä peliä ja voitti ne kaikki. Rovers lähti kuitenkin pääasiassa pelaamaan kotipelinsä muualle. Kentällä pelattiin lähinnä maaotteluita. Kentästä tuli aikanaan niin upea luomus että se kelpasi hyvin suurtenkin otteluiden areenaksi. 19. maaliskuuta 1887 kentällä ottivat yhteen periviholliset Englanti ja Skotlanti. Skotlanti voitti isännät lukemin 2-3, ja myös Roversista mahtui kaksi pelaajaa kentälle. Luokka:Blackburnin urheilu Luokka:Englannin jalkapallostadionit Luokka:Lancashiren rakennukset ja rakennelmat
Saimaan laivaston vanavedessä

Saimaan laivaston vanavedessä on ollut Interreg-osarahoitteinen Naapuruusohjelmahanke, jonka lähtökohtana on Suomen ja Venäjän yhteinen historia. Hankkeessa on ollut yksi kokopäivätoiminen työntekijä. Hankkeen teemana on erityisesti Venäjän Saimaan laivasto ja kenraali Aleksandr Suvorov, jonka toimintaan liittyvään historiaan perustuvien matkailutuotteiden kehittäminen on hankkeen päätehtävä. Tuotteiden kehittämisessä keskeistä on historian elävöittäminen innovatiivisia sovelluksia ja ratkaisuja sekä teknologisia ratkaisuja hyödyntäen. Hankkeen punaisena lankana ovat Suvorovin rakennuttamat sotakanavat, jotka muodostivat 1790-luvulla tärkeän kulku- ja huoltoreitin Lappeenrannasta Savonlinnaan. Kanavat luovat viitekehyksen ja teeman hankkeen puitteissa suunniteltaville matkailutuotteille. == Hankkeen sisältö == * Historiaan ja historiallisiin kohteisiin perustuvien risteilytuotteiden suunnittelu ja testaus Etelä-Karjalassa ja Etelä-Savossa. * Suvorov–teemaan rakentuvat draamaopastuskierrokset Olavinlinnassa sekä Lappeenrannan linnoituksessa. Kukonharjun kanavalla toteutetaan teemaan perustuva seikkailu- ja ohjelmapaketti. Opastuskierroksia ja ohjelmapakettia varten hankkeessa suunnitellaan ja tehdään puvustusta ja muuta rekvisiittaa yhteistyössä koulutusorganisaatioiden kanssa. * Sukellusmatkailun kehittämisedellytysten selvittäminen Saimaan ja Puruveden alueella ja alueen historiallisten kohteiden varaan rakentuvan sukellusmatkailutuotteen suunnittelu ja testaus. * Opastuspilotti, jossa hyödynnetään teknologisia sovelluksia. == Hankkeen rahoitus ja hallinnointi == Hanke käynnistyi 1. marraskuuta 2005 ja päättyi 30. lokakuuta 2007. Hankkeen kokonaisbudjetti oli 276 000 euroa ja rahoittajana oli Kaakkois-Suomen Naapuruusohjelma. Hankkeen toteuttaja ja hallinnoija on Joensuun yliopiston Savonlinnan koulutus- ja kehittämiskeskus yhteistyössä Matkailun verkosto-osaamiskeskuksen kanssa. Hankkeen toiminta-alueena Suomen puolella on Etelä-Savo, Etelä-Karjala ja Kymenlaakso. == Katso myös == * Venäjän Saimaan laivasto * Aleksandr Suvorov * Kaakkois-Suomen linnoitusjärjestelmä * Suvorovin sotakanavat * Kärnäkosken linnoitus Luokka:Saimaa Luokka:Suomen vesiliikenne
Volvo C300-sarja

Volvo C300-sarja on lähinnä Ruotsin armeijan käyttöön alun perin tarkoitettu maastokuorma-auto. Siitä on olemassa sekä 6-pyöräiset (C304 ja C306) että 4-pyöräinen (C303) versio. Autoja rakennettiin vuosina 1974–1980 yhteensä 8 000 kappaletta, joista noin kolme neljäsosaa meni sotilaskäyttöön. Malleja oli useita eri käyttötarkoituksiin. Auto ei ole jatkuvasti nelivetoinen, vaan se voidaan tarvittaessa kytkeä nelivetoiseksi (C304:ssä ja C306:ssa kuusivetoiseksi). C-sarjan perusrakenne on hyvin yksinkertainen. Siinä on lehtijouset, portaaliakselit, suora 6-sylinterinen Volvon B30A -bensiinimoottori ja 4-vaihteinen vaihteisto. C304 on pidennetyllä akselivälillä varustettu nelipyöräinen versio. == Tekniset tiedot (C303) == *Huippunopeus: noin 100 km/h *Kulutus: noin 30 l/100km *Mitat: 4 240 mm (pituus), 1 930 mm (leveys), 2 130 mm (korkeus) *Kääntymäsäde: 5 m *Rumpujarrut kaikissa pyörissä *Polttoainesäiliön tilavuus: 84 l *Omapaino: 2 250 kg *Kokonaispaino: 3 450 kg == Moottori== *Iskutilavuus: 2 982 cm3 *Polttoaine: Bensiini *Sylinterien lukumäärä: 6 *Huipputeho: 125 hv @ 4 200 rpm *Vääntö max.: 224 Nm @ 2 500 r/min *Polttoaineensyöttö: Bosch-ruisku. (Ei tehtaalta tullessa, vain 2 kappaletta su-kaasuttimia) *Moottorityyppi: OHV ==Aiheesta muualla== *SoldF.com – Terrängbil 11 / 13 Luokka: Volvo Luokka:Maastokuorma-autot
Magic and Loss

Magic and Loss on vuonna 1992 julkaistu Lou Reedin albumi. Albumin tekoa inspiroi Reedin kahden läheisen ystävän (Doc Pomus ja Rotten Rita) sairaus ja kuolema. == Kappaleet == # # # # # # # # # # # # # # == Kokoonpano == * Lou Reed – laulu, akustinen kitara, sähkökitara * Mike Rathke – kitara * Rob Wasserman – basso * Michael Blair – rummut, taustalaulu * Roger Moutenot – taustalaulu * Little Jimmy Scott – taustalaulu Luokka:Vuoden 1992 albumit Luokka:Lou Reedin albumit
Osku Pajamäki

Osku Markus Oskari Pajamäki (s. 8. kesäkuuta 1970 Helsinki) on helsinkiläinen SDP:n kaupunginvaltuutettu ja tv-tuottaja. Hän työskentelee Funny Films Oy:n toimitusjohtajana. Hän oli 20 vuotta Helsingin kaupunginvaltuutettuna vuoden 1996 kunnallisvaaleista alkaen. Vuosina 1996–2000 hän oli Demarinuorten puheenjohtajana ja vaikutti vuosina 1996–2002 SDP:n puoluehallituksessa. Marraskuusta 2012 alkaen hän toimi SDP:n valtuustoryhmän puheenjohtajana, mutta ei asettunut enää ehdokkaaksi vuoden 2017 vaaleissa. Pajamäki julkaisi vuonna 2006 kirjan Ahne sukupolvi – Suurten ikäluokkien perintö, jossa hän syyttää sodan jälkeen syntyneitä suuria ikäluokkia ahneudesta ja muutosvastarinnasta. Hänen mukaansa suuret ikäluokat ovat itsekäs ikäpolvi, joka ei välitä jälkeläisistään. Vuonna 2011 Pajamäki julkaisi teoksen Perintö vai perintä, jossa hän ehdottaa uutta "sukupolvisopimusta", eläkeiän ja eläkemaksujen nostamista, suurten ikäluokkien tulevien hoivamenojen rahastoimista työeläkerahojen tapaan sekä sapattilomia nuoremmille sukupolville. == Elämä == Pajamäki on opiskellut kansantaloustiedettä. Hän työskenteli aiemmin Yellow Film & TV -konserniin kuuluvan Filmiteollisuus Finen palveluksessa, joka tuotti muun muassa Itse valtiaat -sarjaa. Hänen nimensä oli vuosina 2001–2008 esitetyn ohjelman lopputeksteissä vaihtelevasti muun muassa titteleillä ”suunnittelu”, ”poliittinen taustoitus” ja ”background artist”. Pajamäki oli alun perin nimeltään vain Markus Oskari Pajamäki, mutta hän lisäsi nimen Osku, koska se oli vakiintunut hänen lempinimekseen ja hän halusi käyttää sitä virallisesti.Osku Pajamäki: Ahne sukupolvi Pajamäki on ollut SDP:n ehdokkaana kaikissa eduskuntavaaleissa vuosina 1995–2011. Hän pääsi varasijalle vuoden 2003 eduskuntavaaleissa ja oli ehdokkaana vuoden 2007 eduskuntavaaleissa Helsingin vaalipiirissä, mutta ei tullut valituksi. == Teokset == * * * == Lähteet == Luokka:Suomen Sosialidemokraattisen Puolueen poliitikot Luokka:Helsingin kaupunginvaltuutetut Luokka:Suomalaiset televisiotuottajat Luokka:Suomalaiset yritysjohtajat Luokka:Demarinuorten puheenjohtajat Luokka:Vuonna 1970 syntyneet Luokka:Elävät henkilöt
Ragnar Granvik

Ragnar Ingemar Granvik (7. joulukuuta 1910 Teerijärvi – 10. lokakuuta 1997 Kruunupyy) oli suomalainen poliitikko ja maanviljelijä. Granvik oli RKP:n kansanedustajana Vaasan läänin vaalipiiristä 1966–1978 ja hän toimi liikenneministerinä 1976–1977 Miettusen III hallituksessa. Granvik suoritti kansakoulun jälkeen maamieskoulun ja toimi maanviljelijänä kotipaikkakunnallaan Teerijärvellä. Naimisiin hän meni vuonna 1940 Birgitta Viola Hästbackan kanssa. Heillä oli kaksi tytärtä ja kaksi poikaa. Toinen pojista, maanviljelysneuvos Nils-Anders Granvik (1944–2021), toimi isänsä tapaan kansanedustajana. Toinen poika Carl-Johan Granvik loi puolestaan kansainvälisen pankkiuran ja sai rahoitusneuvoksen arvonimen. Viitattu 20.6.2022. Ragnar Granvik itse sai kunnallisneuvoksen arvonimen vuonna 1978. == Lähteet == ==Aiheesta muualla== * Luokka:Suomalaiset maanviljelijät Luokka:Kansanedustajat Luokka:Suomen ruotsalaisen kansanpuolueen poliitikot Luokka:Suomen liikenneministerit Luokka:Teerijärven kunnanvaltuutetut Luokka:Vaasan vaalipiiri Luokka:Vuonna 1910 syntyneet Luokka:Vuonna 1997 kuolleet
Paflagonia

Paflagonia (, ) oli muinainen maakunta Mustanmeren rannalla Vähän-Aasian pohjoisosassa. Se sijaitsi Bithynian ja Pontoksen välissä. Etelässä sen rajanaapuri oli Fryygia. Strabonin mukaan Paflagonian itäraja oli Halys-joki ja länsirajana Parthenios-joki. Paflagonian rannikolla sijaitsi useita kreikkalaisia siirtokuntia. Näistä tärkeimmät olivat Sinope (nykyinen Sinop), Amastris (nykyinen Amasra) ja Amisos (nykyinen Samsun). Sisämaan tärkein kaupunki oli Gangra (nykyinen Çankırı). Herodotoksen mukaan Kroisos valtasi Paflagonian ja myöhemmin sen valtasi Persian valtakunta. Vuonna 480 eaa. paflagonialaiset lähettivät joukkoja Kserkses I:n sotaretkelle Kreikkaan. Ksenofonin mukaan Paflagoniaa hallitsi oma ruhtinas eikä se ollut suoraan minkään satraapin alainen. Aleksanteri Suuren valloitusten jälkeen diadokit jakoivat valtakunnan keskenään ja Paflagonia joutui Myysian ja Kappadokian kanssa Eumeneelle. Paflagonia pysyi kuitenkin miltei itsenäisenä siihen asti kun Pontoksen hallitsijat valtasivat sen 200-luvulla eaa. Paflagonia pysyi Pontoksen vallassa aina Mithridates VI:n kukistumiseen vuonna 65 eaa. Pompeius yhdisti Paflagonian Roomalaiseen Bithynian provinssiin. Paflagonialaiset ruhtinaat jatkoivat kuitenkin alueen sisäosien hallitsemista vielä jonkin aikaa. Pompeius perusti Paflagoniaan kaupungin nimellä Pompeiopolis. == Aiheesta muualla == *
Doom 64

Doom 64 on Midway Gamesin kehittämä ensimmäisen persoonan ammuntapeli, joka on julkaistu vuonna Nintendo 64:lle. Peli sijoittuu demonien täyttämään maailmaan, jossa pelaajan pitää etsiä korttiavaimia ja vipuja päästäkseen eteenpäin. == Aiheesta muualla == * * Doom 64 FAQs - Doom 64:n läpipeluuopas Luokka:Doom-pelit Luokka:Nintendo 64 -pelit Luokka:Vuoden 1997 videopelit ja:DOOM#DOOM
Tamás Gruborovics

Tamás Gruborovics (s. 3. heinäkuuta 1984 Szeged, Unkari) on unkarilainen jalkapalloilija, joka edustaa Ykkösessä pelaavaa Ekenäs IF:iä. Hän on pelipaikaltaan keskikenttäpelaaja.Tamás Gruborovics Soccerway-sivustolla == Ura == Unkarilaissyntyinen Gruborovics muutti jo nuorena perheensä mukana Suomen Mikkeliin. Gruborovics on toisen polven jalkapalloilija. Hänen isänsä Tibor Gruborovics pelasi 177 ottelua Mikkelin Palloilijoissa vuosina 1989–1995. Nuorempi Gruborovics nähtiin pelikentillä jo pienestä pitäen. Hän aloitti jalkapallon seuraamalla isänsä otteita kentän laidalta. Kaudella 2004 MP:ssa valokeilaan noussut Gruborovics siirtyi kaudeksi 2005 Kuopion Palloseuraan ja pelasi 21 Veikkausliiga-ottelua. Kauden 2006 alussa Gruborovics voitti KuPSin kanssa Liigacupin. Hän oli lopulta joukkueensa kauden toiseksi tehokkain pelaaja viidellä maalilla. Kaudella 2007 Gruborovics teki Ykkösessä kuusi maalia ollen joukkueensa kolmanneksi paras maalintekijä. Kaudeksi 2008 hän siirtyi Kotkan KooTeePeehen, kaudeksi 2009 Ahvenanmaalle IFK Mariehamniin ja lopulta kaudeksi 2011 JJK:hon. Kauden 2012 jälkeen Gruborovics siirtyi FC Interiin kahden vuoden sopimuksella. Helmikuussa 2016 Gruborovics siirtyi Ykkösessä pelaavan EIF:n riveihin. Gruborovics opiskelee psykologiaa Jyväskylän yliopistossa. == Saavutukset == * Liigacupin voitto 2006 (KuPS) * KuPSin paras pelaaja 2006 * Ykkösen mestaruus ja liiganousu 2007 (KuPS) == Lähteet == == Aiheesta muualla == * Gruborovics IFK Mariehamnin sivustolla Luokka:Suomenunkarilaiset henkilöt Luokka:Unkarilaiset jalkapalloilijat Luokka:Vuonna 1984 syntyneet Luokka:Elävät henkilöt
Edmond Kapllani

Edmond Kapllani (s. 31. heinäkuuta 1982 Durrës, Albania) on albanialainen 184 senttimetriä pitkä jalkapalloilija, joka edustaa Saksan Bundesliigassa pelaavaa Karlsruher SC:n joukkuetta. Hänen pelipaikkansa on hyökkääjä. Kapllani siirtyi nykyiseen joukkueeseensa vuonna 2004. Sitä ennen hän oli edustanut Orijent Rijekaa ja NK Rijekaa Kroatiassa sekä KF Partizani Tiranaa ja Besa Kavajea kotimaassaan. Hän on pelannut Albanian maajoukkueessa 18 ottelua. ==Aiheesta muualla== *kapllani.de – Official Website *Kapllani Transfermarkt-tietokannassa Luokka:Albanialaiset jalkapalloilijat Luokka:Vuonna 1982 syntyneet Luokka:Elävät henkilöt
Geórgios Seïtarídis

Geórgios ”Gioúrkas” Seïtarídis (, s. 4. kesäkuuta 1981 Pireus, Kreikka) on kreikkalainen jalkapalloilija, pelipaikaltaan puolustaja. Hän edustaa Kreikan Superliigassa pelaavaa Panathinaikosia. Seïtarídis kuuluu myös Kreikan maajoukkueen vakiopelaajiin ja pelasi joukkueessa myös maan voittaessa kultaa 2004 EM-kilpailuista. Panathinaikosin lisäksi Seïtarídis on edustanut kotimaassaan PAS Gianninaa sekä ulkomailla portugalilaista FC Portoa, venäläistä Dinamo Moskvaa ja espanjalaista Atlético Madridia. == Lähteet == Luokka:Elävät henkilöt Luokka:Jalkapallon Euroopan mestarit Luokka:Kreikkalaiset jalkapalloilijat Luokka:Vuonna 1981 syntyneet
Achaea

Achaea (, ) oli Rooman valtakunnan provinssi, joka käsitti nykyisen Manner- Kreikan eteläosat sekä osan Kreikan saarista. == Maantiede == Achaean provinssi käsitti varsinaisen Kreikan ydinosat. Siihen kuuluivat paitsi provinssille nimensä antanut vanha Akhaian (lat. Achaea) maakunta myös koko Peloponnesoksen niemimaa sekä muu eteläinen Manner-Kreikka, mukaan lukien Attika, Aitolia ja Akarnania. Siihen kuului myös osa Kreikan saarista, kuten Kykladit, Euboia, Skyros, Kythera ja Zakynthos. Pohjoisessa Achaean provinssin rajanaapureita olivat alun perin Epiruksen ja Macedonian provinssit ja itäpuolella Asian provinssi. Eteläpuolella Kreeta kuului Creta et Cyrenen provinssiin. Achaean provinssin hallinnollinen keskus oli Korintti (lat. Corinthus). === Kaupunkeja === Achaean provinssin roomalaisaikaisia kaupunkeja olivat muun muassa (suluissa latinankielinen nimi, mikäli eri): * Aidepsos (Aedepsus) * Aigeira (Aegeira) * Aigina (Aegina) * Aigion (Aegium) * Amfissa (Amphissa) * Argos (Argi) * Ateena (Athenae) * Delfoi (Delphi) * Dyme (Dymae, Colonia Julia Dumaeorum) * Elis * Epidauros (Epidaurus) * Epidauros Limera (Epidaurus Limera) * Figaleia (Phigaleia) * Fleius (Phlius) * Gytheion (Gythium) * Kainepolis (Caenepolis) * Karystos (Carystus) * Kenkhreai (Cenchreae) * Khaironeia (Chaeronea) * Khalkis (Chalcis) * Korintti (Corinthus) * Lebadeia * Lekhaion (Lechaeum) * Mantineia (Mantinea, Antigonia) * Megara * Messene * Naksos (Naxus) * Naupaktos (Naupactus) * Paros (Parus) * Patrai (Patrae, Colonia Aroe Augusta Patrensis) * Sikyon (Sicyon) * Sparta * Tanagra * Tegea * Theba (Thebae) * Thespiai (Thespiae) == Historia == Kreikka liitettiin Roomaan Akhaian sodan jälkeen vuonna 146 eaa. Roomalainen kenraali Lucius Mummius kukisti Akhaian liiton ja tuhosi Korintin kaupungin. Teoistaan Mummius sai lisänimen ”Achaicus”. Alue liitettiin alun perin Macedonian provinssiin. Vuonna 88 eaa. Pontoksen kuningas Mithridates VI sai monet kreikkalaiset puolelleen sodassaan Roomaa vastaan. Sulla karkotti Mithridateen Kreikasta seuranneessa ensimmäisessä Mitridateen sodassa. Tämän jälkeen hän antoi ryöstää Ateenan vuonna 86 eaa. Achaean provinssi perustettiin vuonna 27 eaa. erottamalla se Macedonian provinssista. Sen pääkaupungiksi tuli Julius Caesarin vuonna 44 eaa. uudelleen perustama ja jälleenrakennettu Korintti. Augustuksen ajan provinssien jaossa Achaea luettiin senaatin provinsseihin. Provinssi oli tämän jälkeen olemassa koko Rooman myöhemmän historian ajan, ja näin myös muun muassa keisari Trajanuksen kauden lopussa vuonna 117 Rooman ollessa laajimmillaan. Useat Kreikan kaupungit, erityisesti Ateena, saivat edelleen päättää sisäisistä asioistaan ikään kuin nimellisesti itsenäisinä kaupunkivaltioina. Diocletianuksen uudistuksesta noin vuonna 293 lähtien Achaean provinssi kuului Moesian diokeesiin. 300-luvulla se kuului välillä Italia, Illyricum et African prefektuuriin ja välillä Illyricumin prefektuuriin. Rooman valtakunnan jaon jälkeen vuodesta 395 provinssi oli osa Itä-Roomaa ja kuului nyt Illyricumin prefektuuriin ja Macedonian diokeesiin. Tärkeimmät provinsseissa tapahtuneet muutokset alueella olivat: == Lähteet == == Aiheesta muualla == *
Garry O’Connor

thumb|Gary O'Connor Garry Lawrence O'Connor (s. 7. toukokuuta 1983 Edinburghissa, Skotlannissa) on skotlantilainen jalkapalloilija, joka pelaa Englannin valioliigan Birminghamissa. O'Connor aloitti ammattilaisuransa vuonna 1999 kotikaupunkinsa seurassa Hibernianissa. Läpimurtonsa hän teki vuonna 2001 Bobby Williamsonin toimiessa seuran valmentajana, ja hyvien otteittensa ansiosta hänet valittiin vuonna 2002 myös Skotlannin maajoukkueeseen. Helmikuussa vuonna 2006 O'Connor siirtyi Venäjälle Moskovan Lokomotiviin 1,6 miljoonalla punnalla. Lokomotivissa O'Connorin ikimuistoisimmaksi hetkeksi jäi vuoden 2007 Venäjän Cupin loppuottelu, missä hän tuli vaihtopelaajana kentälle ja lopulta jatkoaikamaalillaan ratkaisi voiton joukkueelleen. Saman vuoden kesäkuussa hän siirtyi nykyiseen seuraansa 2,65 miljoonalla punnalla. == Lähteet == ==Aiheesta muualla== * Tilastoja soccerbase-sivustolla * Garry O'Connor Skotlannin jalkapalloliiton sivustolla * BBC:n uutinen O'Connorin siirrosta Lokomotiviin Luokka:Skotlantilaiset jalkapalloilijat Luokka:Vuonna 1983 syntyneet Luokka:Elävät henkilöt
Dritan Stafsula

Dritan Stafsula (s. 16. heinäkuuta 1981, Tirana, Albania) on suomalainen entinen jalkapalloilija. Stafsula pelasi Veikkausliigassa AC Allianssissa, Tampere Unitedissa ja AC Oulussa yhteensä 63 ottelua sekä yhteensä 207 ottelua Ykkösessä. Stafsula päätti pelaajauransa kauden 2015 jälkeen, ja hän on AC Oulun kautta aikojen paras maalintekijä 45 maalilla. Stafsula pelasi myös futsalia Tervareissa ja Suomen futsalmaajoukkueessa. == Seurajoukkueet == Stafsulan pelaajaura ylimmillä sarjatasoilla alkoi Tervareiden joukkueessa Kakkosessa kaudella 1999. Hän pelasi yhteensä viisi kautta Tervareissa ja sen sarjapaikan perineen AC Oulun riveissä 1999–2003. AC Oulusta Stafsula siirtyi kaudeksi 2004 Veikkausliigassa pelanneen AC Allianssin joukkueeseen. Kahden Vantaalla vietetyn kauden jälkeen hän siirtyi Norjan toisella sarjatasolla pelanneeseen Bodø/Glimtin riveihin. Stafsula ei kuitenkaan onnistunut murtautumaan Bodø/Glimtin kokoonpanoon, ja hän palasi lainasopimuksella Suomeen ja AC Ouluun kaudeksi 2007. Stafsula ja Bodø/Glimt purkivat sopimuksen kaudella 2008 ja loppukauden hän pelasi Kazakstanissa FK Astanassa. Kaudella 2009 Stafsula teki sopimuksen slovakialaisen FK DAC:n kanssa, mutta hän palasi heinäkuussa Ouluun ja tällä kertaa Kakkosessa pelanneen FC OPA:n joukkueeseen. Stafsula pelasi loppukauden 2010 lainalla Ruotsin kolmannella sarjatasolla Bodens BK:ssa ja kauden 2011 lainasopimuksella AC Oulun Ykkösen joukkueessa. Stafsula oli kaudella 2011 Ykkösen neljänneksi paras maalintekijä 12 maalilla. Stafsula siirtyi AC Oulun sopimuspelaajaksi kaudeksi 2012. Hän pelasi kausina 2011–2015 yhteensä 123 Ykkösen ottelua ja teki niissä 36 maalia. Stafula oli kaudella 2014 AC Oulun paras maalintekijä 11 maalilla. Hänestä tuli AC Oulun kaikkien aikojen paras maalintekijä 45 maalilla. Stafsulan uran viimeiseksi otteluksi korkeimmilla sarjatasoilla jäi 10. lokakuuta 2015 Tammisaaren keskuskentällä pelattu Ykkösen ottelu EIF–AC Oulu. == Lähteet == Luokka:Albanialaiset jalkapalloilijat Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1981 syntyneet Luokka:Elävät henkilöt
Emir Spahić

Emir Spahić (s. 18. elokuuta 1980 Dubrovnik, Kroatia) on bosniahertsegovinalainen jalkapalloilija, pelipaikaltaan puolustaja. Spahić on pelannut muun muassa Espanjassa Sevillan joukkueessa, Ranskassa Montpellier’n joukkueessa, Venäjällä Moskovan Torpedossa sekä Kroatiassa NK Zagrebissa. Saksassa hän edusti Bayer Leverkusenia, josta hän joutui lähtemään tapeltuaan seuran turvallisuushenkilökunnan kanssa, ja Hamburger SV:tä, joka purki hänen sopimuksensa tammikuussa 2017. Spahić pelasi Bosnia ja Hertsegovinan maajoukkueessa 94 maaottelua ja teki niissä kuusi maalia. Ensimmäisen maajoukkuemaalinsa hän teki 28. helmikuuta 2006 2–2-tasapeliin päättyneessä ottelussa Japania vastaan. Spahićin veli Alen Spahić on myös jalkapalloilija. == Lähteet == Luokka:Bosniahertsegovinalaiset jalkapalloilijat Luokka:Vuonna 1980 syntyneet Luokka:Elävät henkilöt
Malkhaz Asatiani

Malkhaz Asatiani (, s. 4. elokuuta 1981) on georgialainen jalkapalloilija. Hän pelaa Moskovan Lokomotivin joukkueessa. Asatiani voi pelata sekä puolustuksessa että keskikentällä. Asatiani aloitti uransa kotimaassaan Georgiassa Kutaisin Torpedossa, missä hän voitti kolmena vuotena peräkkäin maan liigamestaruuden ennen siirtymistään nykyiseen joukkueeseensa kaudeksi 2003. Hän kuuluu myös Georgian maajoukkueen vakiomiehistöön. Ensimmäisen maaottelunsa hän pelasi vuonna 2001. ==Aiheesta muualla== * Pelaajaprofiili Luokka:Georgialaiset jalkapalloilijat Luokka:Vuonna 1981 syntyneet Luokka:Elävät henkilöt
Altin Rraklli

Altin Rraklli (s. 17. heinäkuuta 1970) on albanialainen jalkapalloilija, pelipaikaltaan hyökkääjä, joka edustaa kotimaansa pääkaupungista kotoisin olevaa SK Tiranan joukkuetta. 177 senttimetriä pitkä. Rraklli aloitti jalkapallon vuonna 1987 Besa Kavajen junioreissa. Kaudella 1992/1993 hän siirtyi Saksaan, SC Freiburgin joukkueeseen. Hän edusti Saksassa myös Hertha BSC Berliniä, SpVgg Unterhachingia ja Jahn Regensburgia. Välissä hän pelasi myös yhden kauden ajan turkkilaisessa Diyarbakirsporissa. Nykyiseen seuraansa Rraklli siirtyi vuonna 2004. Rraklli on pelannut Albanian maajoukkueessa 63 ottelua ja tehnyt niissä 11 maalia. ==Aiheesta muualla== *Rraklli Transfermarkt-tietokannassa Luokka:Albanialaiset jalkapalloilijat Luokka:Vuonna 1970 syntyneet Luokka:Elävät henkilöt
Olli-Pekka Itälä

Olli-Pekka Juhani Itälä (s. 7. marraskuuta 1977 Kontiolahti) on suomalainen jalkapalloilija. Hän pelaa vasempana laitapuolustajana tai laitalinkkinä. Itälää pidettiin yhtenä kotimaisen jalkapallon nopeimmista pelaajista. Siviiliammatiltaan hän on rakennustekniikan insinööri. ==Ura== Itälä on Kontio-Veljien kasvatti. Hän siirtyi Joensuun Palloon B-juniori-iässä. Vuonna 2002 Itälä siirtyi Lappeenrantaan Rakuunoihin, jossa vietetyn kahden kauden aikana hän kehittyi yhdeksi Ykkösen parhaista puolustajista. Kauden 2003 päätteeksi Itälä liittyi Juha Malisen valmentamaan Kuopion Palloseuraan. Siellä hän saavutti luottopelaajan aseman ja oli terveenä ollessaan poikkeuksetta aloituskokoonpanossa. Kaudella 2005 Itälästä debytoi KuPSin nousun myötä Veikkausliigassa ja huhtikuussa 2006 hän voitti myös Liigacupin mestaruuden, vaikka ei pelannutkaan itse loppuottelussa. Hän pääsi myös pelaamaan Veikkausliigassa yhtä vaille kaikissa KuPS:n 24:ssä liigaottelusta kaudella 2006. Joulukuussa 2006, KuPSin pudottua Veikkausliigasta, julkistettiin Itälän siirtyminen Vaasan Palloseuran riveihin kaudelle 2007. VPS:ssa ei peliaikaa juuri kertynyt (11 ottelua aloituskokoonpanossa ja 6 kertaa vaihdosta sisään). Tähän vaikutti muun muassa se, että Itälä oli sivussa koko heinäkuun polven sivusiteen repeämän takia. Täten häneltä jäi kuusi liigaottelua pelaamatta ja hänet lainattiinkin elokuun alusta hakemaan pelituntumaa Joensuun Jippoon Ykköseen kolmen ottelun ajaksi. Tammikuussa 2008 Itälä siirtyi Kokkolan Pallo-Veikkoihin. Kaudella 2009 KPV selviytyi kaikkien yllätykseksi liigakarsintoihin, joissa kuitenkin taipui JJK:lle yhteistuloksella 5-3. Hän palasi Jippoon 10 vuoden tauon jälkeen kaudeksi 2012. Itälä oli osaltaan avustamassa Jipon säilymistä Ykkösessä loppukaudesta 2012 tehdessään voittomaalin kotiottelussa HIFK:ta vastaan sekä tasoittaessaan ottelun Rovaniemen Palloseuraa vastaan. Kaudella 2016 hän pelaa SexyPöxyissä Helsingin ja Uudenmaan piirien yhteisessä Kolmosessa. == Saavutukset == * Liigacupin voitto 2006 == Lähteet == Luokka:Suomalaiset jalkapalloilijat Luokka:Vuonna 1977 syntyneet Luokka:Elävät henkilöt
Dmitri Loskov

right|220px|thumb|Dimitri Loskov Dmitri Vjatšeslavovitš Loskov (Дмитрий Вячеславович Лоськов;, s. 12. helmikuuta 1974 Kurgan) on venäläinen jalkapalloilija, pelipaikaltaan keskikenttäpelaaja. Hän pelasi pitkään Moskovan Lokomotivissa. Loskov aloitti kotikaupungissa Kurganissa Torpedo- jalkapallokoulussa vuonna 1983. Vuonna 1990 hän muutti Donin Rostoviin, missä hän teki sopimuksen paikallisen Rostselmaš-joukkueen kanssa. Moskovan Lokomotiviin hän siirtyi kaudeksi 1997, ja on yltänyt seurassa lukuisiin suursaavutuksiin, muun muassa Venäjän mestaruuteen ja kahteen cup-voittoon. Vuosina 2007–2010 hän pelasi Saturnissa. Loskov on myös voittanut kahdesti Venäjän liigan maalikuninkuuden. Loskov kuului myös Venäjän maajoukkueen vakiomiehistöön. Hän debytoi maajoukkueessa vuonna 2000. == Lähteet == == Aiheesta muualla == * Loskov Voetball international -tietokannassa Luokka:Venäläiset jalkapalloilijat Luokka:Vuonna 1974 syntyneet Luokka:Elävät henkilöt
Edvin Murati

Edvin Murati (s. 12. marraskuuta 1975 Tirana) on albanialainen entinen jalkapalloilija. Hänen pelipaikkansa oli keskikentän vasemmalla laidalla.Edvin Murati National Football Teams -sivustolla Murati pelasi urallaan 46 ottelua Ranskan pääsarjassa Ligue 1:ssä edustaen Paris Saint-Germainia ja Lilleä. Lisäksi hän pelasi pääsarjatasolla Kreikan Superliigan Iraklis Thessalonikissa 66 ottelun verran. Albanian maajoukkueessa Murati pelasi 42 maaottelua vuosina 1998–2006 ja teki neljä maalia. == Lähteet == Luokka:Albanialaiset jalkapalloilijat Luokka:Vuonna 1975 syntyneet Luokka:Elävät henkilöt
Antti Toivonen

Antti Kalevi Toivonen (s. 25. helmikuuta 1985 Turku) on suomalainen pikajuoksija. Toivosella on kaksi Suomen mestaruutta 400 metrin juoksussa, ensimmäinen kulta tuli Vaasassa 2004 silloisella ennätysajallaan 47,79 ja toinen Jyväskylässä 2006 ajalla 47,20. Porissa 2005 Toivonen oli viides. Halli-SM-kisoissa 2006 hän oli 400 metrillä hopealla. Toivosen ennätyksiä ovat 100 metrin 10,92, 200 metrin 21,74 ja 400 metrin 47,14. Juniori-ikäisenä hän rikkoi useita yleisurheilun Suomen ikäkausiennätyksiä, muun muassa 60 metrillä (13-vuotiaiden SE 7,58), 200 metrillä (12-vuotiaiden SE 26,12 ja 13-vuotiaiden SE 24,77), 300 metrillä (13-vuotiaiden SE 38,25 ja 15-vuotiaiden SE 35,69), 400 metrillä (15-vuotiaiden SE 50,98) ja 600 metrillä (13-vuotiaiden SE 1.30,42). == Lähteet == Luokka:Suomalaiset pikajuoksijat Luokka:Vuonna 1985 syntyneet Luokka:Elävät henkilöt
Toiminnallinen opinnäyte

Toiminnallinen opinnäytetyö (eng. practice–based thesis) on ammattikorkeakouluissa toteutettu opinnäytetyö, jossa opiskelija osoittaa ammatillista tietoa, taitoa ja sivistystä. Opiskelija tuottaa esimerkiksi esineen, tapahtuman, toiminnan tai tuotteen ja kirjoittaa raportin. Tarvittaessa opiskelija tekee tiedonhankintaa soveltaen tutkimusmenetelmille ominaisia käytäntöjä. == Lähteet == * * Luokka:Ammattikorkeakoulut
Ari Kauppinen

Ari Johannes Kauppinen (s. 19. huhtikuuta 1980 Leivonmäki) on suomalainen pikajuoksija. Kauppinen voitti 400 metrin juoksun Suomen mestaruuden Porissa vuonna 2005 ennätysajallaan 47,35. Hallissa hän voitti SM-kultaa 400 metrillä vuonna 2006. Hopealla hän on ollut hallissa 200 metrillä 2003 ja 400 metrillä 2003 sekä 2004. Seuratasolla Kauppinen edustaa Haukivuoren Kisailijoita. == Lähteet == Luokka:Suomalaiset pikajuoksijat Luokka:Vuonna 1980 syntyneet Luokka:Elävät henkilöt
Ahvo

Ahvo on suomalainen miehen etunimi, joka esiintyy myös sukunimenä. Ahvo on itäkarjalainen muunnos nimestä Agabus, joka hepreaksi tarkoittaa heinäsirkkaa. On kuitenkin mahdollista, että äänteellisen samankaltaisuuden takia Ahvo olisi muodostunut kreikkalaisperäisen kuolematonta tarkoittavan Athanasios-nimen venäläisestä muunnoksesta Afanasi. Suomen almanakassa nimi on ollut vuosina 1929–1949 kesäkuun 25. päivä ja vuodesta 1950 lähtien nykyisenä päivänään 7. huhtikuuta. Digi- ja väestötietoviraston mukaan Suomessa on ollut kirjoilla vuoden 2019 loppuun mennessä alle 88 Ahvo-nimistä miestä ja alle kymmenen naista. == Tunnettuja Ahvoja == === Ahvo etunimenä === * Ahvo Yli-Lonttinen (1913–1992), suomalainen yritysjohtaja ja teollisuusneuvos === Ahvo sukunimenä === * Eija Ahvo (s. 1951), suomalainen näyttelijä ja laulaja === Ahvo nimimerkkinä === * Ahvo, päätoimittaja Uki Niemisen (1898–1942), pakinoitsijanimimerkki. == Lähteet == * * === Viitteet === Luokka:Etunimet
Limppu

Limppu on tavallisesti paksu, pyöreä tai pitkänomainen leipä.https://www.kielitoimistonsanakirja.fi/limppu Limppua on saatavilla sekä tummana että vaaleana. Itäsuomalainen leipäkulttuuri perustuu edelleen tummaan perinteiseen ruisleipään, leivottua limppua kutsutaan ruislimpuksi. Länsi- Suomessa suosiossa ovat myös maustetut ja makeahkot leivät, kuten saaristolaisleipä, piimälimppu ja rusinaa tai kuminaa sisältävät leivät näitä limpputyyppejä ovat mm. joulu-, pääsiäis-, piimä- ja perunalimppu sekä setsuuri. https://www.leipatiedotus.fi/tietoa-leivasta/suomalainen- leipakulttuuri.html Kaakkois-Suomessa ja Savon alueella limpulla on tarkoitettu myös ohutta, nostattamatonta leipää. ==Lähteet== Luokka:Suomalaiset leivät
Panttipataljoona

Panttipataljoona voi tarkoittaa seuraavia: * Suomalainen Waffen-SS- vapaaehtoispataljoona * Panttipataljoona: suomalaisen SS-pataljoonan historia -teos (kirj. Mauno Jokipii) * Panttipataljoona : suomalaiset Tschikolan taistelussa 1942 : ne 200 urhoollista -sarjakuva-albumi (käsikirjoitus ja kuvitus: Marko Tiainen)
Sämpylä

Sämpylä on pienikokoinen, tavallisesti pitkänomainen tai pyöreä leipä.Raholan syötävät sanat Sämpylän koko ja ulkomuoto voivat vaihdella valmistustavan mukaan. Sämpylän täytteenä käytetään usein juustoa, makkaraa, kurkkua, salaattia ja tomaattia sekä myös keitettyjä tai paistettuja kananmunia. Alkuaan sämpylät leivottiin vehnäjauhoista, mutta myöhemmin niihin on käytetty mitä tahansa leipiin sopivaa jauhoa tai varta vasten niihin tarkoitettuja sämpyläjauhoja. Sämpylätaikinaan voi sekoittaa myös vaikkapa porkkanaraastetta tai siemeniä. ==Muut sämpyläpohjaiset tuotteet== Jos sämpylän väliin lisää nakin, muodostuu nakkisämpylä, josta käytetään usein myös sen englanninkielistä nimitystä hot dog eli "hodari". Nakkisämpylän välissä käytetään täytteinä usein kurkkusalaattia, sinappia, majoneesia ja ketsuppia. Jos sämpylän väliin laittaa esimerkiksi jauheliha- tai kananlihapihvin, muodostuu hampurilainen. Hampurilaisen täytteenä käytetään usein salaattia, sinappia ja ketsuppia sekä joskus myös paistettuja kananmunia. == Lähteet == == Aiheesta muualla == Luokka:Leivät
Marilyn Kaye

Marilyn Kaye (s. 19. kesäkuuta 1949 New Britain, Connecticut) on yhdysvaltalainen kirjailija, joka tunnetaan Suomessa lähinnä Replica- nuortenkirjasarjastaan. Lapsuudessaan hän on asunut myös esimerkiksi Atlantassa. Nykyisin Kaye asuu osan vuodesta New Yorkissa ja osan Pariisissa. Kaye työskentelee St. Johnin yliopistossa informatiikan apulaisprofessorina. Aikaisemmin hän on hoitanut koulukirjastoa, arvostellut lasten ja nuorten kirjoja eri lehtiin ja opettanut yliopistossa. Kayen ensimmäiset kirjat julkaistiin 1980-luvulla. Osa kirjoista on julkaistu salanimellä Shannon Blair. Kaye on julkaissut yhteensä yli sata kirjaa. Kaye kertoo harrastuksikseen muun muassa lukemisen, matkustelun, ranskan kielen ja elokuvat. Hänellä ei ole omia lapsia. == Kirjallisuutta == * Koski, Mervi: Ulkomaisia nuortenkertojia 1. BTJ Kirjastopalvelu, 2001. == Aiheesta muualla == * Marilyn Kaye * WSOY Kirjailijat: Marilyn Kaye Luokka:Yhdysvaltalaiset tieteiskirjailijat Luokka:Yhdysvaltalaiset nuortenkirjailijat Luokka:Vuonna 1949 syntyneet Luokka:Elävät henkilöt
Enemy Territory Fortress

Enemy Territory Fortress (lyhyesti ETF) on pelimuotoon tehty Wolfenstein: Enemy Territory -modifikaatio. Modi on sukua Half-Life-modille Team Fortress Classic sekä Quaken modille Team Fortress. == Kehityshistoria == * Ensimmäinen julkinen versio julkaistiin tammikuussa 2005 ja sai paljon huomiota. * Viimeinen versio, 1.6 julkaistiin 20. heinäkuuta 2005. Kehitystiimi ilmoitti, ettei aio jatkaa modin kehitystä. == Aiheesta muualla == * Viralliset kotisivut Luokka:Wolfenstein: Enemy Territoryn modit
Palokatko

Palokatko on tiiviste ja paloeriste, joka asennetaan rakennuksen palo- osastojen välisiin aukkoihin tai talotekniikan asentamisen vuoksi rakennukseen tehtyihin aukkoihin. Palokatkolla pyritään estämään tulen ja savukaasujen leviäminen rakennuksessa erilaisten aukkojen kautta palon sattuessa. Palokatkon rakenne määritellään tyyppihyväksynnässä tai testiraportissa kunkin rakennusmateriaalin osalta erikseen. Palokatkomateriaaleja on useita. Vanhoissa palokatkomateriaaleissa on usein asbestia. == Aiheesta muualla == * Suomen palokatkoyhdistyksen sivut Luokka:Rakennuseristeet Luokka:Turvatekniikka
Petrovski (stadion)

Urheilukompleksi Petrovski () on vuonna 1924 rakennettu jalkapallo- ja yleisurheilustadion Pietarissa. Stadionkompleksi sijaitsee Pienen Nevan ja Zhdanovka-joen ympäröimällä Patsassaarella. Petrogradin puolella olevaan Koivusaareen stadion yhdistyy Zhdanovin sillalla. Urheilukompleksiin kuuluu useampia rakennuksia ja muun muassa toinen pienempi jalkapallo- ja yleisurheilustadion. Suuren stadionin katsojakapasiteetti on 20 985 ja pienemmän stadionin 2835. Lähin metroasema on Sportivnaja 150 metrin päässä suuremmalta stadionilta. Pietarin jalkapallojoukkueista Zenit pelasi stadionilla vuosina 1994–2017, johon joukkue muutti vanhalta Kirovin stadionilta. Stadion oli Zenitille alun perinkin vain väliaikainen ratkaisu. Pieneksi ja vanhaksi jääneen Petrovskin korvasi kaupungin ykkösareenaksi Ristisaarelle Kirovin stadionin paikalle rakennettu Gazprom Arena, joka valmistui vuonna 2017, jolloin Zenit muutti sinne. Petrovski jäi Zenitin varastadioniksi. Pietaria ympäröivän Leningradin alueen Tusinan kaupungista Venäjän Valioliigaan kaudeksi 2017–2018 noussut FK Tosno pelasi ainoan valioliigakautensa Petrovskilla. Kaudesta 2021–2022 alkaen stadionilla on pelannut Leningradin aluetta edustava FK Leningradets, joka pelaa Venäjän kakkosliigassa. Pienellä stadionilla pelaavat niin ikään kakkosliigassa pelaava Pietarin Dynamon jalkapallojoukkue sekä aika ajoin Zenitin reservijoukkue. == Historia == Ensimmäisen paikalla olleen V.I Leninin mukaan nimetyn stadionin suunnitteli tšekkiläinen arkkitehti Aloise Wejwoda ja se rakennettiin vuosina 1924–1925 10 000 katsojaa vetäväksi. Vuonna 1933 stadionia korjattiin, jolloin betoniset penkit purettiin ja tilalle laitettiin puupenkit. Kapasiteetti kasvoi 10 000:sta 25 000:een. Toisen maailmansodan aikaan stadion vaurioitui pahoin; osa stadionin puupenkeistä paloi ja osan veivät piiritetyn kaupungin asukkaat vuonna 1942 paukkupakkasten aikaan polttopuiksi. Betoniset osat stadionista kuitenkin säilyivät. Vasta vuosina 1957–1961 stadionia ryhdyttiin korjaamaan, arkkitehteinä N.V. Baranov, O.I. Gurjev ja V.M. Fromzel. Suunnitelmissa oli kattaa koko stadion teräsbetonisella 26 000 m² katteella, mutta tuohon aikaan kyseinen uniikki ratkaisu ei ollut teknisesti mahdollista. Remontin jälkeen kapasiteetiksi tuli 33 000 katsomopaikkaa. Juoksuradoille saatiin uusi synteettinen novotan- pinnoite, joka oli tuohon aikaan Neuvostoliiton nopeimpia ja V.I.Leninin stadionista tuli maan parhaimpia yleisurheilustadioneita. Seuraava saneeraus tuli vuoroon ennen vuoden 1980 kesäolympialaisia (arkkitehteinä S.P. Odnovalov ja N.D. Balazh ja insinöörinä M.E. Khristiansen). Leningradissa ottelut kuitenkin pelattiin Kirovin stadionilla, jolle mahtui peräti 100 000 katsojaa. Vuonna 1992 Leninin stadionin nimi vaihdettiin Petrovskiksi. Vuonna 1994 stadionilla järjestettiin Hyvän tahdon kisat, jota varten stadionia ehostettiin asentamalla muoviset penkit ja nurmen alle lämmitys. == Lähteet == Luokka:Venäjän jalkapallostadionit Luokka:Pietarin rakennukset ja rakennelmat Luokka:Pietarin urheilu Luokka:Yleisurheilustadionit
Sarah Ferguson

Yorkin herttuatar Sarah (Sarah Margaret Mountbatten-Windsor o.s. Ferguson; s. 15. lokakuuta 1959 Lontoo) on Yorkin herttuan prinssi Andrew'n entinen puoliso. Pariskunta avioitui vuonna 1986 ja erosi 1996. Heillä on kaksi lasta: prinsessat Beatrice ja Eugenie.On This Day 23.7.1986: Prince Andrew weds Sarah Ferguson BBC Avioliittonsa jälkeen herttuatar on muun muassa kirjoittanut lastenkirjasarjaa Budgie the Little Helicopter, josta tehtiin myös piirrossarja. == Lähteet == == Aiheesta muualla == Luokka:Yhdistyneen kuningaskunnan kuninkaalliset Luokka:Vuonna 1959 syntyneet Luokka:Elävät henkilöt
Soini (nimi)

Soini on suomalainen miehen etunimi. Soini on muunnos ruotsalaisesta nimestä Sven, joka merkitsee 'poikaa', 'nuorukaista'. Nimi on tunnettu jo keskiajalla. Saman nimen mukaelma on myös Veini. Nimi esiintyi Kansanvalistusseuran kalenterissa 1882 ja suomalaiseen almanakkaan se pääsi 1908 päivälle 27. maaliskuuta. Vuodesta 1950 Soinin nimipäivä on ollut nykyisellä päivällään, 21. elokuuta. Vuoden 2019 loppuun mennessä Digi- ja väestötietoviraston tietojen mukaan Soini-nimen on saanut 1 408 miestä sekä noin 140 naista == Tunnettuja Soineja == *Soini Andersin (1906–1985), nyrkkeilijä *Soini Kalervo Friman (s. 1947), liikemies, kunnallispoliitikko ja urheiluvaikuttaja *Soini Hellstén, linja-autoliikennöitsijä *Soini Mikkonen (1911–1944), Mannerheim- ristin ritari *Soini Nevanlinna (1882−1951), oikeusneuvos *Soini Nikkinen (1923–2012), keihäänheittäjä *Soini Palasto (1912–2002), suurlähettiläs == Kuvitteellisia Soineja == * Soini, yksi Kalevanpojista suomalaisessa mytologiassa == Lähteet == * * ===Viitteet=== Luokka:Etunimet
ETPub

ETPub on Wolfenstein: Enemy Territoryn modifikaatio, jonka tarkoituksena oli laajentaa shrubet-nimisen modin ominaisuuksia. ETPubissa säilytettiin joitain shrubetin ominaisuuksia kuten ”kuollutta esittäminen” ja ”ruumiiden raahauksen”, mutta toi mukanaan myös uusia ominaisuuksia ja tietysti bugikorjauksia. Nykyään ETPub ei ole niin suosittu kuin aikaisempia vuosina, johon on syynä esimerkiksi Jaymodin kaksoishypyn ja nopeampi päivitys == Aiheesta muualla == * Viralliset kotisivut * ETPubin FAQ Luokka:Wolfenstein: Enemy Territoryn modit
Olof Nyman

Olof Johannes Nyman (s. 14. huhtikuuta 1940 Purmo) on suomalainen entinen keskimatkojen juoksija. Nyman voitti 1 500 metrin juoksun Suomen mestaruuden Porissa vuonna 1967 ajalla 3.46,0. Samoissa kisoissa hän oli pronssilla 800 metrillä. Vuonna 1968 hän voitti Suomen mestaruuden 800 metrillä (toinen oli Juha Väätäinen) ja hopean 1 500 metrillä, jolla matkalla hänen taakseen jäi muun muassa saman vuoden olympiaedustaja Pekka Vasala. Seuratasolla Nyman edusti IF Standard Purmoa. == Lähteet == Luokka:Suomalaiset keskimatkojen juoksijat Luokka:Vuonna 1940 syntyneet Luokka:Elävät henkilöt
Hotel Sacher

Hotel Sacher on vuonna 1876 perustettu viiden tähden hotelli Wienissä Itävallassa. Sen vieressä sijaitsee Wienin valtionooppera. Sacher-hotelli on kuuluisa Sacher-kakustaan, jonka reseptin Franz Sacher kehitti vuonna 1832. Hotellissa on taidemuseo, jonka kokoelmat ovat 1800-luvulta. Hotellin perustajan Eduard Sacherin kuoleman jälkeen tämän leskestä, Anna Sacherista, tuli hotellin omistaja. Anna Sacherin aikana hotellista tuli kuuluisa ja yksi maailman arvostetuimmista hotelleista, jossa sen ajan aristokraatit ja diplomaatit vierailivat. Nykyään hotellin omistaa Gürtlerin perheen yritys Eduard Sacher GmbH & Co OHG. Yritys omistaa myös Österreichischer Hof -hotellin Salzburgissa. == Aiheesta muualla == * Hotel Sacher. Aristokraattien hotelli ja hotellien aristokraatti, Seura, 14.07.1937, nro 28, s. 10, Kansalliskirjaston digitaaliset aineistot * "Sacher", Wienin keisarihotelli, Aamulehti, 09.07.1939, nro 180, s. 20, Kansalliskirjaston digitaaliset aineistot Luokka:Hotellit Luokka:Wienin rakennukset ja rakennelmat
Relaatiotietokanta

Relaatiotietokanta on predikaattilogiikkaan pohjautuvaan relaatiomalliin pohjautuva tietokanta. Relaatiomalli määrittelee tietokantatyypin peruskäsitteet, kuten taulut. Relaatiotietokannoissa taulujen välille luodaan yhteyksiä. Tietokantoja voidaan muokata relaatioalgebran kuvaamilla operaatioilla. Taulujen tiedot yhdistetään toisiinsa toisen taulun avaimella. Yksikäsitteisenä avaimena käytetään yleisesti tietueen tunnistetta eli ID:tä. Toisessa taulussa yhteyden luovaa saraketta kutsutaan viiteavaimeksi tai vierasavaimeksi (). Taulujen välisiä suhteita kuvataan usein Äiti-lapsi -termillä. Termin mukaisesti äidillä voi olla useita lapsia, mutta lapsella ei useita äitejä (suhde 1:n). Esimerkiksi viestillä voi olla vain yksi kirjoittaja (käyttäjä), mutta käyttäjällä useita kirjoituksia. Tällaisessa tapauksessa kirjoittaja/käyttäjä on tietokannallisesti viestin äiti ja kirjoitukset ovat kirjoittajan lapsia. Yhdistettyjen taulujen tietojen käsittelyä hallitaan viite-eheyksillä. Viite-eheydet määrittävät mitä yhdistetyille tiedoille tapahtuu jos taulujen tiedot vaihtuvat tai ne poistetaan. Viite-eheyksillä voidaan siis määrittää esimerkiksi poistuvatko lapsitiedot jos äititieto poistetaan (Poistuvatko viestit jos niiden kirjoittaja poistetaan tietokannasta.). Esimerkki yksinkertaisesta taulukkorakenteisesta tietokannasta. ID Nimi Sukunimi Ikä 1 Pekka Pekkanen 45 2 Tieto Kantanen 23 3 Mauri Makkonen 68 ==Lähteet== * Luokka:Tietokannat
Gellért (hotelli)

Gellért on hotelli ja terveyskylpylä Budapestissa, Unkarissa. Se sijaitsee Tonavan oikeanpuoleisella rannalla, Gellértinvuoren juurella ja Szabadság- sillan vieressä XI osa-alueella. Hotellin päärakennus on jugendia, ja se valmistui vuonna 1918, jolloin Budapestille luotiin mainetta kylpyläkaupunkina. Sen ovat suunnitelleet arkkitehdit Ármin Hegedűs, Artúr Sebestyén ja Izidor Stark. Hotellin takana on kylpylän ulkoilmaosa, jota on laajennettu myöhemmin. ==Lähteet== * Luokka:Budapestin rakennukset ja rakennelmat Luokka:Hotellit Luokka:Unkarilaiset kylpylät
Niko Ikävalko

Niko Ikävalko (s. 24. huhtikuuta 1988 Helsinki) on suomalainen jalkapalloilija, joka edustaa Ykkösessä pelaavaa MyPaa. Hän on pelipaikaltaan hyökkääjä. Ikävalko pelasi jalkapalloa KTP:n juniorijoukkueissa, mutta harrasti vuoteen 2005 asti myös koripalloa. Liigadebyyttinsä hän teki KooTeePeessä kaudella 2005. KooTeePeen pudottua Veikkausliigasta Ikävalko siirtyi kaudeksi 2009 Hakaan. Hän jätti Hakan kesken kauden 2010 ja siirtyi takaisin KooTeePeehen. Kauden 2011 lopun Ikävalko pelasi IFK Mariehamnin joukkueessa. Ennen kauden 2012 alkua Ikävalko solmi kauden loppuun asti kestävän sopimuksen kakkosessa pelaavan KTP:n kanssa.http://www.kymensanomat.fi/Online/2012/04/17/KTP:lle+hy%C3%B6kk%C3%A4%C3%A4j%C3%A4+liigajoukkueesta/2012313279021/4 Ikävalko pelasi hyvän kauden, 23 ottelussa 13 maalia. Marraskuussa 2012 Ikävalko teki KTP:n kanssa kaksivuotisen jatkosopimuksen.http://www.kymensanomat.fi/Online/2012/11/13/KTP+pestasi+kovan+k%C3%A4rkikaksikon/2012314534640/4 Ikävalkon isä Mika Ikävalko pelasi myös aikoinaan jalkapalloa Suomen korkeimmalla sarjatasolla. Hänen veljensä Sami Ikävalko pelaa koripalloa Miesten 1 Divisioonassa Lahti Basketballin joukkueessa. == Lähteet == Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Alfons

Alfons on miehen etunimi. Alfons on yhdistelmä muinaissaksalaisista sanoista adal (’aatelinen’, ’jalosukuinen’) ja funs (’innokas’, ’kiihkeä’). Nimi on nykyisin ruotsinkielisessä almanakassa; Suomen almanakassa se oli kirjoitusasussa Alfonso vuosina 1908–1928. Alfonsin latinalainen muoto Alfonsus esiintyy muutamissa 1740-luvun almanakoissa. Vuoden 2019 loppuun mennessä Digi- ja väestötietoviraston tietojen mukaan Alfons-nimen on saanut 2 377 miestä ja muutama nainen. == Tunnettuja Alfonseja == *Alfons Almi, suomalainen oopperalaulaja *Alfons Andström, suomenruotsalainen helluntailainen evankelista ja pastori *Alfons Arlander, suomalainen gruppenführer *Alfons Bērziņš, latvialainen pikaluistelija *Alfons Demming, saksalainen katolinen piispa *Alfons Dorfner, itävaltalainen meloja ja olympiavoittaja *Alfons Eder, itävaltalainen graafikko *Alfons Gorbach, Itävallan liittokansleri 1961–1964 *Alfons Groenendijk, alankomaalainen jalkapalloilija ja valmentaja *Alfons Jerôme von Haartman, suomalainen insinööri, virka- ja valtiopäivämies *Alfons Hellström, suomalainen insinööri ja keksijä *Alfons Håkans, suomalainen liikemies, samannimisen meripalveluyrityksen perustaja *Alfons Lönnroth, suomalainen sotarovasti ja kirkkoherra *Alfons Mucha, tšekkiläinen taidemaalari *Alfons Nossol, puolalainen katolinen piispa *Alfons Nylund, suomalainen jalkapalloilija *Alfons Peeters, belgialainen jalkapalloilija *Alfons Röblom, ahvenanmaalainen näyttelijä ja poliitikko *Alfons Maria Stickler, itävaltalainen kardinaali *Alfons Takolander, suomalainen koulumies ja historioitsija *Alfons Willberg, suomalainen diplomi-insinööri, teollisuusneuvos ja Suomen Standardisoimisliiton pitkäaikainen johtaja ==Kuvitteellisia Alfonseja== * Alfons Jokinen (), Gunilla Bergströmin lastenkirjasarjan päähenkilö, joka tunnetaan paremmin nimellä Mikko Mallikas. == Nimen muita merkityksiä == * Alfons Education, suomalainen digitaalinen oppimisympäristö ja oppimisalusta. == Lähteet == * * ===Viitteet=== == Aiheesta muualla == Luokka:Etunimet
Iceland Express

Iceland Express (ICAO: FHE) oli islantilainen halpalentoyhtiö, jonka kotikenttänä toimi Keflavikin lentoasema lähellä Reykjavíkia. == Historia == Yhtiö perustettiin vuonna 2002, ja se aloitti lennot 27. helmikuuta 2003. Sen lentoja operoi aluksi Astraeus ja myöhemmin JetX Airlines ja Hello. Astraeus jatkoi lentojen operoimista vuodesta 2008 vuoteen 2011, jolloin se lopetti toimintansa. Sen jälkeen lentoja operoi Holidays Czech Airlines. WOW air osti Iceland Expressin 24. lokakuuta 2012. == Reittikohteet == Iceland Express lensi säännöllisesti Reykjavikista seuraaviin kohteisiinhttp://www.icelandexpress.com/flight_info/schedule_and_route_map/ Yhtiön reittisivusto: *Aalborg [kesäisin] *Alicante *Barcelona [kesäisin] *Basel [kesäisin] *Berliini *Billund [kesäisin] *Birmingham [kesäisin] *Bologna [kesäisin] *Frankfurt-Hahn [kesäisin] *Friedrichshafen *Geneve [kesäisin] *Göteborg [kesäisin] *Krakova [kesäisin] *Kööpenhamina *Luxemburg [kesäisin] *Lontoo-Stansted *Lontoo-Gatwick *Milano-Orio al Serio [kesäisin] *Newark [kesäisin] *Oslo [kesäisin] *Pariisi [kesäisin] *Rotterdam [kesäisin] *Varsova Lisäksi yhtiö lensi Akureyristä Lontoon Gatwickiin ja Kööpenhaminaan. == Laivasto == Iceland Express käytti toimintansa aikana seuraavia konetyyppejä: * Airbus A320-200 * Boeing 737-300 * Boeing 737-700 * Boeing 757-200 * McDonnell Douglas MD-82 * McDonnell Douglas MD-90-30 == Lähteet == == Aiheesta muualla == *Iceland Express Luokka:Entiset islantilaiset lentoyhtiöt Luokka:Halpalentoyhtiöt